(7)

cuirtear an méid seo a leanas in ionad phointí 2.6 go 2.6.4: “2.6. Critéir le haghaidh roghnú na n-inneall, a bhfuil tástáil le déanamh orthu Tagraíonn an líon inneall, a bhfuil tástáil le déanamh orthu, don ghrúpa IFI, agus ní do na fochatagóirí innill, aicmí inneall nó cineálacha innill a bhaineann le grúpa IFI. Roghnóidh an monaróir innill a léiríonn na fochatagóirí, na haicmí inneall agus na cineálacha innill a bhaineann le grúpa IFI, ar bhealach cothrom. Níor cheart go dtabharfadh sé seo le fios go ndéanfaí tástáil ar innill i ngach fochatagóir innill, aicme inneall nó cineál innill. Áireofar i roghnú na n-inneall do ghrúpaí IFI ina bhfuil IWP agus IWA, innill ón dá chatagóir a mhéid is féidir. 2.6.1. Scéim tástála le haghaidh grúpa IFI A Roghnóidh an monaróir ceann de na scéimeanna tástála a leanas a dtugtar tuairisc orthu i bpointí 2.6.1.1 agus 2.6.1.2 le haghaidh faireachán inseirbhíse. 2.6.1.1. Scéim tástála bunaithe ar an Tréimhse Mharthanachta Astaíochtaí (TMA) 2.6.1.1.1. Tástáil ar 9 n-inneall ón ngrúpa IFI ag a bhfuil seirbhís charntha níos lú ná a % den TMA, i gcomhréir le Tábla 2. Cuirfear na torthaí tástála faoi bhráid an údaráis formheasa faoin 26 Nollaig 2024. 2.6.1.1.2. Tástáil ar 9 n-inneall ón ngrúpa IFI ag a bhfuil seirbhís charntha de bhreis agus b % de TMA, i gcomhréir le Tábla 2. Cuirfear na tuarascálacha tástála faoi bhráid an údaráis formheasa faoin 26 Nollaig 2026. 2.6.1.1.3. Nuair nach féidir leis an monaróir an ceanglas faoi phointe 2.6.1.1 a chomhlíonadh de bharr nach bhfuil innill ag a bhfuil an carnadh seirbhíse a cheanglaítear i bpointe 2.6.1.1.2 ar fáil, d’fhéadfadh an t-údarás formheasa tástáil na n-inneall ag a bhfuil seirbhís carntha idir 2 oiread a % agus b % de TMA a cheadú faoin bpointe seo, chomh fada is a sholáthraíonn an monaróir fianaise láidir gur roghnaíodh innill ag a bhfuil an carnadh seirbhíse is airde atá ar fáil. De rogha air sin, glacfaidh an t-údarás formheasa le hathrú ar an scéim tástála bunaithe ar thréimhse 4 bliana a leagtar amach i bpointe 2.6.1.2. Sa chás sin, an líon foriomlán inneall a bhfuil tástáil le déanamh orthu faoi phointe 2.6.1.2, laghdófar é den líon inneall a ndearnadh tástáil agus tuairisc orthu cheana i gcomhréir le pointe 2.6.1.1.. Tábla 2 % de luachanna TMA le haghaidh ghrúpa IFI a shonraítear in 2.6.1 Cumhacht tagartha an innill roghnaithe (kW) a b 56 ≤ P < 130 20 55 130 ≤ P ≤ 560 30 70 2.6.1.2. Scéim tástála bunaithe ar thréimhse 4 bliana Tástálfaidh gach monaróir naoi n-inneall ar an meán gach bliain ón ngrúpa IFI le linn 4 bliana as a chéile. Cuirfear tuarascálacha tástála faoi bhráid an údaráis formheasa gach bliain do na tástálacha a rinneadh. Cuirfear an sceideal i gcomhair tástála agus an sceideal chun na torthaí a chur isteach san áireamh sa bhunphlean, agus in aon phlean a thabharfar cothrom le dáta ina dhiaidh sin, d’fhonn faireachán a dhéanamh ar innill inseirbhíse arna gcur isteach ag an monaróir agus arna gceadú ag an údarás formheasa. 2.6.1.2.1. Cuirfear torthaí tástála na gcéad naoi n-inneall isteach tráth nach déanaí ná 24 mhí tar éis shuiteáil an chéad innill in innealra soghluaiste nach innealra bóthair é, agus tráth nach déanaí ná 30 mí tar éis táirgeadh cineál ceadaithe innill nó aicme inneall laistigh den ghrúpa IFI. 2.6.1.2.2. I gcás ina léiríonn an monaróir don údarás formheasa nár cuireadh aon inneall in innealra soghluaiste nach innealra bóthair é 30 mí tar éis thús an táirgthe, cuirfear torthaí na dtástálacha isteach tar éis shuiteáil an chéad innill, ar dháta a shocraítear leis an údarás formheasa. 2.6.1.2.3. Monaróirí ísealtáirgeachta Coigeartófar an líon inneall a thástálfar i gcás monaróirí ísealtáirgeachta mar a leanas: (a) cuirfidh monaróirí nach dtáirgeann ach dhá aicme inneall laistigh de ghrúpa IFI sé thoradh tástála innill ar an meán isteach in aghaidh na bliana; (b) cuirfidh monaróirí a tháirgeann breis agus 250 inneall, atá i ngrúpa IFI nach bhfuil ach aicme inneall amháin ann, in aghaidh na bliana do mhargadh an Aontais, cuirfidh siad trí thoradh tástála innill ar an meán isteach in aghaidh na bliana; (c) cuirfidh monaróirí a tháirgeann idir 125 agus 250 inneall, atá i ngrúpa IFI nach bhfuil ach aicme inneall amháin ann, in aghaidh na bliana do mhargadh an Aontais, cuirfidh siad dhá thoradh tástála innill ar an meán isteach in aghaidh na bliana; (d) monaróirí a tháirgeann níos lú ná 125 inneall in aghaidh na bliana le haghaidh mhargadh an Aontais, arb innill iad atá i ngrúpa IFI nach bhfuil ach aicme inneall amháin ann, cuirfidh siad toradh tástála innill amháin ar an meán isteach in aghaidh na bliana. Fíoróidh an t-údarás formheasa nach sáraítear na cainníochtaí táirgthe dearbhaithe le linn na tréimhse 4 bliana ina ndéanann an monaróir an tástáil. Má sháraítear na cainníochtaí, tástálfaidh an monaróir naoi n-inneall ar an meán in aghaidh na bliana le haghaidh na mblianta atá fágtha sa tréimhse 4 bliana agus nár tuairiscíodh torthaí ina leith. 2.6.2. Scéim tástála le haghaidh ghrúpaí IFI B, F, G, J, K, L, M agus N Roghnóidh an monaróir ceann de na scéimeanna tástála seo a leanas a dtugtar tuairisc orthu i bpointí 2.6.2.1 agus 2.6.2.2 le haghaidh gach grúpa i gcomhair faireachán inseirbhíse. 2.6.2.1. Scéim tástála bunaithe ar an Tréimhse Mharthanachta Astaíochtaí (TMA) 2.6.2.1.1. Tástáil a dhéanamh ar x inneall ón ngrúpa IFI, ag a bhfuil seirbhís charntha de níos lú ná c % de TMA, i gcomhréir le Tábla 3. Cuirfear na torthaí tástála faoi bhráid an údaráis formheasa faoin 26 Nollaig 2024. 2.6.2.1.2. Tástáil a dhéanamh ar x inneall ón ngrúpa IFI ag a bhfuil seirbhís charntha de bhreis agus d % den TMA, i gcomhréir le Tábla 3. Cuirfear na torthaí tástála faoi bhráid an údaráis formheasa faoin 26 Nollaig 2026. 2.6.2.1.3. Nuair nach féidir leis an monaróir na ceanglais a leagtar amach i bpointí 2.6.2.1.1 agus 2.6.2.1.2 a chomhlíonadh toisc nach bhfuil na hinneall ag a bhfuil an carnadh seirbhíse a éilítear ar fáil, d’fhéadfadh an t-údarás formheasa tástáil na n-inneall ag a bhfuil seirbhís charntha idir 2 oiread c % agus d % de TMA a cheadú faoin bpointe seo, chomh fada is a sholáthraíonn an monaróir fianaise láidir gur roghnaíodh innill ag a bhfuil an carnadh seirbhíse is airde atá ar fáil. De rogha air sin, glacfaidh an t-údarás formheasa le hathrú ar an scéim tástála bunaithe ar thréimhse 4 bliana mar a leagtar amach i bpointe 2.6.2.2. Sa chás sin, an líon foriomlán inneall a bhfuil tástáil le déanamh orthu faoi phointe 2.6.2.2, laghdófar é den líon inneall a ndearnadh tástáil agus tuairisc orthu cheana i gcomhréir le pointí 2.6.2.1.1 agus 2.6.2.1.2. 2.6.2.1.4. Nuair a úsáidtear an tuarascáil tástála le haghaidh aicme inneall Chéim IIIB atá comhionann le catagóir RLL chun cineálcheadú comhfhreagrach Chéim V a fháil le haghaidh na haicme inneall sin i gcomhréir le hAirteagal 7(2) de Rialachán Cur Chun Feidhme (AE) 2017/656 agus nuair nach féidir le monaróir an innill na ceanglais faoi phointí 2.6.2.1.1 agus 2.6.2.1.2 a chomhlíonadh toisc nach bhfuil innill Chéim V ag a bhfuil an carnadh seirbhíse a éilítear ar fáil, glacfaidh an t-údarás formheasa le roghnú inneall Chéim IIIB chun ceanglais phointí 2.6.2.1.1 agus 2.6.2.1.2 a chomhlíonadh. Tábla 3 % de luachanna TMA le haghaidh ghrúpaí IFI a shainmhínítear in 2.6.2.1 Cumhacht tagartha an innill roghnaithe (kW) c d P < 56 10 40 56 ≤ P < 130 20 55 P ≥ 130 30 70 Tábla 4 An líon inneall, a bhfuil tástáil le déanamh orthu, le haghaidh na ngrúpaí IFI a dtugtar tuairisc orthu in 2.6.2, 2.6.3.1 agus 2.6.4.1 N CA x 1 - 1 2 ≤ N ≤ 4 - 2 > 4 ≥ 50 2 5 ≤ N ≤ 6 > 50 3 ≥ 7 > 50 4 Mar a bhfuil: N = Líon foriomlán aicmí inneall an Aontais arna dtáirgeadh ag an monaróir laistigh den ghrúpa IFI CA = Comhtháirgeadh bliantúil do mhargadh an Aontais do na haicmí inneall eile arna dtáirgeadh ag an monaróir laistigh de ghrúpa IFI agus na ceithre aicme ag a bhfuil an táirgeadh bliantúil is airde do mhargadh an Aontais as an áireamh. x = Am líon inneall a bhfuil tástáil le déanamh orthu 2.6.2.2. Scéim tástála bunaithe ar thréimhse 4 bliana Tástáil a dhéanamh ar x inneall ar an meán ón ngrúpa IFI in aghaidh na bliana le linn 4 bliana as a chéile, i gcomhréir le Tábla 4. Cuirfear tuarascálacha tástála faoi bhráid an údaráis formheasa gach bliain do na tástálacha a rinneadh. Cuirfear an sceideal i gcomhair tástála agus an sceideal chun na torthaí a chur isteach san áireamh sa bhunphlean, agus in aon phlean a thabharfar cothrom le dáta ina dhiaidh sin, d’fhonn faireachán a dhéanamh ar innill inseirbhíse arna gcur isteach ag an monaróir agus arna gceadú ag an údarás formheasa. 2.6.2.2.1. Cuirfear torthaí na dtástálacha do na chéad x inneall isteach roimh dháta deiridh na ndátaí a leanas: (a) 26 Nollaig 2024; (b) 12 mhí tar éis shuiteáil an chéad innill in innealra soghluaiste nach innealra bóthair é; (c) 18 mí tar éis tús a chur le táirgeadh cineál ceadaithe innill nó aicme inneall laistigh den ghrúpa IFI. 2.6.2.2.2. Nuair a léiríonn an monaróir don údarás formheasa nár cuireadh aon inneall in innealra soghluaiste nach innealra bóthair é 18 mí tar éis thús an táirgthe, cuirfear torthaí na dtástálacha isteach tar éis shuiteáil an chéad innill, ar dháta a shocraítear leis an údarás formheasa. 2.6.2.2.3. Monaróirí ísealtáirgeachta Cuirfear an líon inneall a thástálfar in oiriúint sa chás nach mó ná 50 inneall (monaróirí ísealtáirgeachta) an comhtháirgeadh bliantúil ar fud na n-aicmí inneall i ngrúpa IFI, mar a leanas: (a) monaróirí a tháirgeann foriomlán idir 25 agus 50 inneall in aghaidh na bliana le haghaidh mhargadh an Aontais ar fud na n-aicmí uile i ngrúpa IFI faoi leith, cuirfidh siad isteach: (i) torthaí tástála le haghaidh inneall amháin ag a bhfuil seirbhís charntha idir c % agus d % de TMA mar a shonraítear i dTábla 3 faoin 26 Nollaig 2025, nó; (ii) torthaí tástála le haghaidh inneall amháin ar an meán in aghaidh na bliana thar 2 bhliain, ag tosú 12 mhí tar éis shuiteáil an chéad innill in innealra soghluaiste nach innealra bóthair é, (b) ní chaithfidh monaróirí a tháirgeann níos lú ná 25 inneall in aghaidh na bliana do mhargadh an Aontais thar gach aicme i ngrúpa IFI faoi leith aon tástáil innill a chur isteach mura dtáirgtear níos mó ná 35 inneall i dtréimhse rollach dhá bhliain, agus má tháirgtear leanfaidh an monaróir an scéim chéanna a leagtar amach i bhfophointe (a). Fíoróidh an t-údarás formheasa nach sáraítear na cainníochtaí táirgthe dearbhaithe le linn na dtréimhsí a leagtar amach sa chéad mhír, fophointe (a). Má sháraítear na cainníochtaí sin ag aon phointe, athróidh an monaróir chuig ceann de na scéimeanna tástála a leagtar amach i bpointí 2.6.2.1. agus 2.6.2.2. Sa chás sin, an líon foriomlán inneall a bhfuil tástáil le déanamh orthu faoi na pointí sin, laghdófar é den líon inneall a ndearnadh tástáil agus tuairisc orthu cheana i gcomhréir leis an bpointe seo. 2.6.3. Grúpaí IFI C, D, E, H agus I Roghnóidh an monaróir ceann de na scéimeanna tástála a dtugtar tuairisc orthu i bpointe 2.6.2 nó an scéim tástála bunaithe ar aois an trealaimh a dtugtar tuairisc air i roinn 2.6.3.1 le haghaidh faireachán inseirbhíse. 2.6.3.1. Scéim tástála bunaithe ar aois an innealra shoghluaiste nach innealra bóthair é (féach Fíor 2) 2.6.3.1.1. Tástáil a dhéanamh ar x inneall ón ngrúpa IFI ag a bhfuil bliain táirgthe innealra soghluaiste, nach innealra bóthair é, nach mó ná 2 bhliain roimh dháta na tástála sin, (féach Fíor 2), i gcomhréir le Tábla 4. Cuirfear na torthaí tástála faoi bhráid an údaráis formheasa faoin 26 Nollaig 2024. 2.6.3.1.2. Tástáil a dhéanamh ar x inneall ón ngrúpa IFI ag a bhfuil bliain táirgthe innealra soghluaiste, nach innealra bóthair é, nach lú ná 4 bliana roimh dháta na tástála sin, (féach Fíor 2), i gcomhréir le Tábla 4. Cuirfear na torthaí tástála faoi bhráid an údaráis formheasa faoin 26 Nollaig 2026. 2.6.3.1.2.1. Tabharfar fianaise láidir don údarás formheasa gur úsáideadh gach inneall, a roghnaíodh i gcomhair tástála faoi phointe 2.6.3.1.2, gach bliain ar bhealach agus ar mhéid atá cosúil leis sin atá i líon na n-inneall comhchosúil a cuireadh ar mhargadh an Aontais. D’fhéadfaí a áireamh le fianaise oiriúnach saintréithe a léiríonn gnáthchaitheamh, taifid úsáide, taifid chothabhála agus taifid ar an mbreosla a ídíodh. 2.6.3.1.3. Nuair nach féidir leis an monaróir na ceanglais a leagtar amach i bpointí 2.6.3.1.1 agus 2.6.3.1.2 a chomhlíonadh de bharr nach bhfuil na hinnill ag a bhfuil an bhliain táirgthe a éilítear d’innealra soghluaiste nach innealra bóthair é ar fáil, nó fianaise úsáide nach bhfuil leordhóthanach, glacfaidh an t-údarás formheasa le hathrú ar an scéim tástála bunaithe ar thréimhse 4 bliana a leagtar amach i bpointe 2.6.2.2. Sa chás sin, an líon foriomlán inneall, a bhfuil tástáil le déanamh orthu, faoi phointe 2.6.2.2 laghdófar é den líon inneall a ndearnadh tástáil agus tuairisc orthu cheana i gcomhréir le pointí 2.6.3.1.1 agus 2.6.3.1.2. Fíor 2 Léaráid de na hinnill incháilithe le haghaidh thástáil IFI bunaithe ar aois an innealra shoghluaiste, nach innealra bóthair é 2.6.4. Grúpaí IFI O agus P Roghnóidh an monaróir, do gach grúpa ISM, ceann de na scéimeanna tástála a dtugtar tuairisc orthu i bpointe 2.6.2. I gcás ina roghnófar an scéim tástála a leagtar amach i bpointe 2.6.2.1, féadfaidh monaróirí an scéim tástála atá bunaithe ar léamh an odaiméadair a dtugtar tuairisc uirthi i bpointe 2.6.4.1 a chur i bhfeidhm laistigh den ghrúpa céanna ISM. I gcás ina roghnaíonn an monaróir an nós imeachta a leagtar amach i bpointe 2.6.2.1, úsáidfear an tseirbhís charntha a thugtar i dTábla 5 in ionad an chinn a thugtar i dTábla 3. Tábla 5 % na luachanna TMA le haghaidh ghrúpaí IFI O agus P Grúpa c d O 20 55 P 10 40 2.6.4.1. Scéim tástála bunaithe ar léamh an odaiméadair in innealra soghluaiste nach innealra bóthair é 2.6.4.1.1. Tástáil a dhéanamh ar x inneall ón ngrúpa IFI, ag a bhfuil seirbhís charntha de níos lú ná c (km) ar léamh odaiméadair an innealra shoghluaiste nach innealra bóthair é, i gcomhréir le Tábla 4 agus Tábla 6. Cuirfear na torthaí tástála faoi bhráid an údaráis formheasa faoin 26 Nollaig 2024. 2.6.4.1.2. Tástáil a dhéanamh ar x inneall ón ngrúpa IFI, ag a bhfuil seirbhís charntha de níos mó ná d (km) ar léamh odaiméadair an innealra shoghluaiste nach innealra bóthair é, i gcomhréir le Tábla 4 agus Tábla 6. Cuirfear na torthaí tástála faoi bhráid an údaráis formheasa faoin 26 Nollaig 2026. Tábla 6 Seirbhís charntha le haghaidh ghrúpaí IFI O agus P Grúpa Toirt scuabtha an innill (cm3) c (km) d (km) O Ceann ar bith 1 600 4 400 P < 100 1 350 5 400 ≥ 100 2 700 10 800 ”